**Önk/19-4/2023.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2023. július 10-én** */hétfőn/,* **14.00** órai kezdettel megtartott**4.** (*rendkívüli)* üléséről.

**Az ülés helye:** Városháza Tükörterme

**Jelen van:** Seres Zoltánné elnök, Kállai Dezsőné elnökhelyettes és Seres Natália képviselő,

a polgármesteri hivatal részéről: dr. Barcsi Judit aljegyző, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Seres Zoltánné elnök köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület 4 tagja közül **3 tag** jelen van.

A testületi ülést megnyitja.

2./ Seres Zoltánné elnök jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 3 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./Seres Zoltánné elnök az ülés napirendjére a kiküldött meghívó szerint tesz javaslatot.

A Képviselő-testület 3 igen szavazattal a következő határozatot hozza:

**16/2023. (VII. 10.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2023. július 10.-ei rendkívüli ülésének napirendjét és tárgyalási sorrendjét a következők szerint állapítja meg:

1. Döntés az általános iskolai tanulmányi ösztöndíj pályázatokról **Zárt ülés**

2. Tiltakozó nyilatkozat elfogadása a roma nemzetiségi önkormányzati rendszert ért kijelentések ellen

3. Egyebek

A Képviselő-testület zárt ülésen folytatja munkáját, az ott hozott 17/2023. (VII. 10.)RNÖnk.határozat a következő:

**17/2023. (VII. 10.)roma nemzetiségi önkormányzati**

Önk/98-1/2023.

**H a t á r o z a t**

Csongrád Város Roma Nemzetiségi Önkormányzata 2023. évben a roma származású gyermekek részére kiírt általános iskolai tanulmányi ösztöndíjban részesíti az alábbi személyeket.

1. Balog Nikolasz István Csongrád, Szentháromság tér 16.3/13.

2. Moldovan Dorina Katalin Csongrád, Damjanich u. 5.

3. Moldovan Márkó Csongrád, Damjanich u. 5.

4. Gyurász Márk Benjamin Csongrád, Kazinczy F. u. 1.

5. Lakatos Jázmin Csongrád, Klapka Gy. u. 5.

6. Lakatos Ivett Csongrád, Klapka Gy. u. 5.

7. Lakatos Zsaklin Evelin Csongrád, Klapka Gy. u. 5.

8. Szendrei Adrienn Hermina Csongrád, Bethlen G. u. 13/1.

9. Raffael Zoltán György Csongrád, Bethlen G. u. 13/2.

10. Rostás Natália Rubina Csongrád, Vörösmarty M. u. 34/A.

11. Jakab Réka Csongrád, Vörösmarty u. 34.

Az ösztöndíj éves mértéke **30.000 Ft**, melyet az önkormányzat a 2023. évi költségvetéséből biztosít.

A képviselő-testület felkéri a Hivatal Gazdálkodási Irodáját, hogy a támogatást egy összegben, **2023. augusztus 31. napjáig** folyósítsa a tanulók részére.

A képviselő-testület felkéri az Elnököt a törvényes képviselőkkel történő megállapodás aláírására.

Határidő: a megállapodás aláírására 2022. 08.15., a támogatás folyósítására 2023.08.31.

Felelős: Seres Zoltánné elnök

Erről értesítést kap:

1. a testület tagjai

2. a gazdálkodási iroda

3. az érintett

**2. Tiltakozó nyilatkozat elfogadása a roma nemzetiségi önkormányzati rendszert ért kijelentések ellen**

Seres Zoltánné: A Szentesi Roma Nemzetiségi Önkormányzat elnöke, Faur Zoltán azzal a kéréssel fordult hozzá, hogy a nemzetiségi önkormányzat is csatlakozzon ahhoz a kezdeményezéshez, amelyben tiltakozásukat fejezik ki a roma nemzetiségi önkormányzati rendszert ért kijelentések ellen.

Arról tájékoztatta, hogy az elmúlt időszakban több parlamenti ellenzéki felszólalásban a Roma Nemzetiségi Önkormányzatokat degradáló kijelentésekkel illették, a nyomor vámszedőinek nevezték, és létjogosultságukat is megkérdőjelezték. Mindezekre figyelemmel kérte, hogy fogadjuk el az alábbi szövegű tiltakozó nyilatkozatot:

„Csongrád Város Roma Nemzetiségi Önkormányzat Képviselő-testülete kijelenti, hogy nem enged a magyarországi cigányság kivívott jogaiból, tiltakozik minden olyan kijelentés ellen, ami megkérdőjelezi identitásukat és kulturális autonómiájukat.

A Csongrádi Roma Nemzetiségi Önkormányzat Képviselő-testülete kiáll a roma nemzetiségi önkormányzati rendszer mellett, melynek a létjogosultsága elvitathatatlan.”

*Kérdés, vélemény nem hangzott el.*

Seres Zoltánné szavazásra bocsátja a beterjesztett határozati javaslatot.

A Képviselő-testület egyhangúlag, 3 igen szavazattal – minősített többséggel – a következő határozatot hozza:

**18/2023. (VII. 10.)roma nemzetiségi önkormányzati**

Önk/98-1/2023.

**H a t á r o z a t**

Csongrád Város Roma Nemzetiségi Önkormányzat Képviselő-testülete kijelenti, hogy nem enged a magyarországi cigányság kivívott jogaiból, tiltakozik minden olyan kijelentés ellen, ami megkérdőjelezi identitásukat és kulturális autonómiájukat.

A Csongrádi Roma Nemzetiségi Önkormányzat Képviselő-testülete kiáll a roma nemzetiségi önkormányzati rendszer mellett, melynek a létjogosultsága elvitathatatlan.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda és általa

3. az érintettek

Az ülésen további hozzászólás nem hangzott el.

Seres Zoltánné elnök az ülést bezárja.

K.m.f.

Seres Zoltánné Kállai Dezsőné

elnök képviselő